
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА

от Димитър Николов Николов
Кмет на Община Бургас

Относно: Учредяване безвъзмездно право на ползване върху спортен обект представляващ - „Спортно игрище Изгрев, изградено в  УПИ V-122,  в кв. 8, отреден за спорт, по ПУП – ПРЗ на ж.к.“Изгрев“, гр. Бургас 

УВАЖАЕМИ ОБЩИНСКИ  СЪВЕТНИЦИ,

Община Бургас е собственик на недвижим имот представляващ УПИ V-122,  в кв. 8, отреден за спорт, по ПУП – ПРЗ на ж.к.“Изгрев“, гр. Бургас, целият с площ от 6605 кв.м, който съгласно КККР на гр. Бургас е част от ПИ с идентификатор 07079.501.122, за който е съставен Акт № 4403/06.11.2006г. за частна  общинска собственост. 
Със заявление с вх. № 48-00-271/3/28.02.2024г., Сдружение „СПОРТЕН КЛУБ ЛОКОМОТИВ БУРГАС”, на основание чл. 24, ал. 1 във връзка с ал. 3 от Наредбата за условията и реда за използването на спортни обекти общинска собственост (Наредбата), е поискало да му бъде предоставено безвъзмездно право на ползване, за срок от 30 години, върху част от недвижим имот УПИ V-122 в кв. 8, отреден за спорт, по ПУП – ПРЗ на ж.к.“Изгрев“, гр. Бургас, целият с площ от 6605 кв.м, който съгласно КККР на гр. Бургас е част от ПИ с идентификатор 07079.501.122, представляваща спортен обект - „Спортно игрище Изгрев, изградено в  УПИ V-122,  в кв. 8.
Посоченият в заявлението на Сдружението спортен обект е включен в списъка по чл. 104, ал. 1 от ЗФВС  в Раздел IX, „Списък със спортни обекти общинска собственост по чл.104 от ЗФВС“ от Програмата за управление и разпореждане с общинска собственост  за 2024 г. под т.8.
На 06.03.2024г. на електронната страница на Община Бургас, в раздел „Обяви и съобщения“ е публикувано съобщение за постъпилото заявление, съгласно чл. 25, ал.2 от Наредбата.
По така откритата процедура в предоставения двумесечен срок с Вх.№ 48-00-271/4/19.04.2024г. е постъпила инвестиционна програма единствено от  Сдружение „СПОРТЕН КЛУБ ЛОКОМОТИВ БУРГАС”, ЕИК 176952523.
На 14.05.2024г. по т.2 на протокол №1 от 14.05.2024г. комисията по чл. 5, ал. 1 от Наредбата е разгледала постъпилото заявление, инвестиционната програма и приложените документи, депозирани от сдружението.
Съгласно чл. 24, ал. 3 от Наредбата,  право на ползване може да се учредява безвъзмездно в полза на спортен клуб - сдружение с нестопанска цел за осъществяване на общественополезна дейност, спортна федерация или обединен спортен клуб, които са вписани в съответния регистър по чл. 9, ал. 1 от Закона за физическото възпитание и спорта, отговарят на изискванията на чл. 13, след решение на общинския съвет.  
След анализ на нормативната уредба и извършени справки в ТРРЮЛНЦ и регистрите по чл. 9, ал. 1 от ЗФВС, комисията е установила, че Сдружение „СПОРТЕН КЛУБ ЛОКОМОТИВ БУРГАС” отговаря на условията по чл. 4, чл. 13 и чл. 24 от Наредбата и изискванията, предвидени в Закона за физическото възпитание и спорта и Правилника за неговото прилагане, както и на следните изисквания:
  1.  Сдружението има седалище и развива дейността си на територията на Община Бургас; 
2. Сдружението е вписано като юридическо лице с нестопанска цел, извършващо дейност в обществена полза;
3. Сдружението е вписано в публичните регистри по чл. 9, ал. 1, т. 1  от  ЗФВС, водени от Министъра на младежта и спорта;   
4. Сдружението води активен тренировъчен процес и участва в състезания, включени от съответната спортна федерация в държавния и международен спортен календар;
5. Сдружението няма просрочени финансови задължения към Община Бургас и към държавата;
6. Сдружението представят документи за водена отчетност, съгласно Закона за счетоводството и Националните счетоводни стандарти;
7. Сдружението няма задължения към Община Бургас по предходни финансирания или подпомагане и/или по договори за ползване на спортни обекти – общинска собственост;
 8. Сдружението е развивало активна спортна дейност поне пет години преди кандидатстването. 
9. Състезателите на сдружението водят тренировъчен и учебен процес на територията на Община Бургас;
10. Сдружението има треньорски кадри с професионална правоспособност и квалификация, съгласно действащата нормативна уредба;
11. Сдружението няма собствена спортна база;
12. Сдружението не е обявено в несъстоятелност, не е в производство по несъстоятелност и не е в ликвидация, не е налице § 1, т. 10 от ДР на ЗФВС.
13. Представляващият сдружението Йордан Танев Йорданов представя декларация, че отговаря на всички условия предвидени в чл. 4 , ал.1 и чл.13, ал.1 от  Наредбата.
Сдружение с нестопанска цел в обществена полза „СПОРТЕН КЛУБ ЛОКОМОТИВ БУРГАС”, ЕИК 176952523, е основано през 2015г. и има предмет на дейност: Организиране на лекционни курсове, семинари, конференции, беседи, спортни състезания и мероприятия; издаване и разпространение на материали във връзка с целите на клуба; рекламна дейност, издателска дейност и извършване на сделки с интелектуална собственост, включително с ноу-хау, касаещи целите и развитието на клуба и постиженията на спорта; организиране и провеждане на школи и курсове; трансфериране, посредничество и агентство на членове на клуба в страната и чужбина, изграждане и експлоатация на спортни съоръжения, производство, преработка и реализация на спортни продукти и изделия.
Сдружението си е поставило и следните цели: Масовизиране и популяризиране на физическата активност, физическата култура и спорта сред населението на Република България и Европейския съюз чрез привличане на общността към спортни мероприятия от всякакъв характер, насърчаване творческата активност и самоинициатива на треньори, специалисти, ръководители и деятели, както и подготовка на висококвалифицирани кадри;  
Клубът възнамерява да постига целите си със следните конкретни средства: осигуряване на спортно-техническа база за провеждане на  спортни мероприятия, организиране на учебно-тренировъчен процес; провеждане на състезания и турнири за повишаване на спортното майсторство; изграждане на спортни отбори във всички възрастови групи и подготовката им за участие в окръжни, областни и национални първенства, изграждане и стопанисване на спортни обекти и съоръжения. 
Съгласно  чл.114, ал.2 на Закона за физическото възпитание и спорта (ЗФВС) към  заявлението за учредяване право на ползване се прилага финансово обезпечена инвестиционна програма, а съгласно чл.115, ал.3 Инвестиционната програма трябва да предвижда извършването на инвестиции на стойност, не по-малка от 50 на сто от пазарната оценка на спортния обект – при учредяването на право на ползване за срок, по-дълъг от 10 години.
 В изпълнение на изискванията на чл.114, ал.2 и 115, ал.3 от  ЗФВС за описания спортен обект е  изготвена  пазарна оценка от независим оценител на имоти, вписан в регистъра на независимите оценители, определена в размер на 81 300 лв., без ДДС.
Със заявление с вх.№ 48-00-271/4/19.04.2024 г., Сдружението е депозирало инвестиционна програма, на стойност не по-малко от 85 835,50 лева без ДДС, която е разгледана от Комисията по чл. 5, ал. 1 от Наредбата.
В инвестиционната си програма Сдружение „СПОРТЕН КЛУБ ЛОКОМОТИВ БУРГАС” подробно описва, че желае да му бъде учредено безвъзмездно право на ползване за срок от 30 години върху недвижим имот –общинска собственост, представляващ описания спортен обект и същата съдържа инвестиционен план за модернизация и инвестиция в спортния комплекс, включващи подмяна на тревно покритие с приложена към инвестиционната програма оферта; изграждане на дренажна система; доставка и монтаж на текстилна мрежа за таван, която възпрепятства излизането на топката извън терена; ремонт и подмяна на съществуваща оградна мрежа; ремонт и подмяна на съществуваща осветителна халогенна инсталация, боядисване  и освежаване на метална конструкция в спортния обект, освежаване на двете футболни врати, нови мрежи. 
Инвестицията в спортния обект ще позволи на сдружението да развие дейността си, при спазване на всички международни стандарти за упражняване на футболния спорт, което би допринесло за развитието на спорта, както и за засилване желанието на подрастващите да практикуват любимия спорт.
За доказване на финансовата обезпеченост са представени: Заверени копия от сключени договори, с нотариално удостоверени подписи на страните за финансиране на Сдружение „СПОРТЕН КЛУБ ЛОКОМОТИВ БУРГАС” и български физически лица, Договори за целеви парични заеми от 04.04.2024г., Счетоводни и банкови документи на сдружението, банково извлечение от Банка ДСК ЕАД по сметка на  Сдружение „СПОРТЕН КЛУБ ЛОКОМОТИВ БУРГАС” с преводи по договорите за целеви паричен заем.
В Община Бургас е постъпило писмо вх.№ 53-00-258/03.06.2024 г. от инж. Тина Писарова – директор на ОП „Общински имоти“, с което приложено е изпратен доклад на комисията по чл. 5, ал. 1 от Наредбата за условията и реда за използването на спортните обекти – общинска собственост на територията на Община Бургас (Наредбата) във връзка с депозираните заявления по реда на чл. 25 от Наредбата.
С гореописания доклад, комисията, на основание чл. 25, ал. 3 от Наредбата за условията и реда за използването на спортните обекти – общинска собственост на територията на Община Бургас, е приела искането на Сдружение с нестопанска цел в обществена полза Сдружение „СПОРТЕН КЛУБ ЛОКОМОТИВ БУРГАС”, за учредяване на безвъзмездно ограничено вещно право на ползване, за срок от 30 години, на сдружението върху  част от недвижим имот УПИ V-122,  в кв. 8, отреден за спорт, по ПУП – ПРЗ на ж.к.“Изгрев“, гр. Бургас, целият с площ от 6605 кв.м, който съгласно КККР на гр. Бургас е част от ПИ с идентификатор 07079.501.122, представляваща спортен обект - „Спортно игрище Изгрев, изградено в УПИ V-122,  в кв. 8“ съгласно чл. 24, ал. 3 от Наредбата, с предложена стойност на инвестицията в размер на 85 835,50 лева, без ДДС при пазарна стойност на спортния обект в размер на 81 300,00 лева, без ДДС.
В изпълнение на разпоредбата на чл. 26, ал. 1 от Наредбата, Комисията е решила кметът на общината да внесе в Общински съвет – Бургас доклад за вземане на решение за учредяване на право на ползване. 
Предвид гореизложеното и в изпълнение на правомощията ми по чл.73, ал. 1 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, предлагам на Общински съвет – Бургас, на основание чл.21, ал.1, т.8 от ЗМСМА, чл.113 от Закона за физическото възпитание и спорта,  чл. 24, ал. 3 във връзка с чл. 26, ал. 2 от Наредбата за условията и реда за използването на спортните обекти – общинска собственост на територията на Община Бургас, приета от Общински съвет-Бургас, да вземе следното

РЕШЕНИЕ:

[bookmark: _GoBack]Да се учреди на Сдружение с нестопанска цел в обществена полза Сдружение „СПОРТЕН КЛУБ ЛОКОМОТИВ БУРГАС”, ЕИК 176952523, представлявано от Й. Т. Йорданов, безвъзмездно право на ползване, за срок от 30 години, върху  част от недвижим имот УПИ V-122, в кв. 8, отреден за спорт, по ПУП – ПРЗ на ж.к.“Изгрев“, гр. Бургас, целият с площ от 6605 кв.м, който съгласно КККР на гр. Бургас е част от ПИ с идентификатор 07079.501.122, представляваща спортен обект - „Спортно игрище Изгрев, изградено в  УПИ V-122,  в кв. 8“, за която е съставен Акт № 4403/06.11.2006 г. за частна общинска собственост.

Приложения: Доклад на комисията по чл. 5, ал. 1 от Наредбата; Експертна оценка на оценител; Акт № 4403/06.11.2006г. за частна  общинска собственост; Проект на договор.


ДИМИТЪР НИКОЛОВ

